29. 12. 87 De Europæiske Fællesskabers Tidende Nr. L 369/3 RÅDETS FORORDNING (EØF) Nr. 3914/87 af 22. december 1987 om forlængelse af gyldigheden af forordning (EØF) nr. 3310/75 om landbrug i Storhertugdømmet Luxembourg RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til den hertil knyttede protokol vedrø- rende Storhertugdømmet Luxembourg, under henvisning til Rådets forordning (EØF) nr. 3310/75 af 16. december 1975 om landbrug i Storhertugdømmet Luxembourg (!), senest ændret ved forordning (EØF) nr. 4067/86 (?), særlig artikel 2, stk. 2, under henvisning til forslag fra Kommissionen, og ud fra følgende betragtninger : I henhold til artikel 1, stk. 1, andet afsnit, i protokollen vedrørende Storhertugdømmet Luxembourg anvender Belgien, Luxembourg og Nederlandene den ordning, som er fastsat i artikel 6, stk. 3, i Konventionen om Den Belgisk-Luxembourgske Økonomiske Union af 25. juli 1921 ; anvendelsen af denne ordning er senest blevet forlænget ved forordning (EØF) nr. 4067/86 ; Rådet skal træfte afgørelse om, i hvilket omfang disse bestemmelser skal opretholdes, ændres eller ophæves ; anvendelsen af nævnte ordning til fordel for vine fra Luxembourg vil fortsat have en vis betydning for land- brugsindkomsterne i Storhertugdømmet Luxembourg inden for den pågældende sektor ; også under hensyn til de øvrige betragtninger, der er anført i forordning (EØF) nr. 3310/75, bør gyldigheden af sidstnævnte forordning forlænges — UDSTEDT FØLGENDE FORORDNING : Artikel 1 I artikel 2, stk. 1, i forordning (EØF) nr. 3310/75 ændres datoen »31. december 1987« til »31. december 1988«. Artikel 2 Denne forordning træder i kraft den 1. januar 1988. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 22. december 1987. ()) EFT nr. L 328 af 20. 12. 1975, s. 12. () EFT nr. L 371 af 31. 12. 1986, s. 13. På Rådets vegne N. WILHJELM Formand